
	ΕΚΘΕΣΗ
«Ποίηση και Ζωγραφική Δημήτρης Δασκαλόπουλος»
Με αφετηρία το ποιητικό έργο του Έλληνα ποιητή

στο Σπίτι της Κύπρου

Την Τετάρτη 6 Νοεμβρίου 2024 πραγματοποιήθηκαν στο Σπίτι της Κύπρου, με εξαιρετική επιτυχία και στην παρουσία πολλών ανθρώπων της Τέχνης και των Γραμμάτων, τα εγκαίνια της εικαστικής έκθεσης, με τίτλο, «Ποίηση και Ζωγραφική Δημήτρης Δασκαλόπουλος» με αφετηρία το ποιητικό έργο του Έλληνα ποιητή. 

Η έκθεση πραγματοποιείται με πρωτοβουλία του ΙΓ’ Εργαστηρίου Ζωγραφικής της ΑΣΚΤ, το οποίο διευθύνει η Πρύτανις της Ανωτάτης Σχολής Καλών Τεχνών Δρ Ερατώ Χατζησάββα, και με την συνεργασία επτά εργαστηρίων της Σχολής. Στην έκθεση συμμετέχουν Ελλαδίτες και Κύπριοι φοιτητές από τα εργαστήρια Ζωγραφικής: Α΄ που διεύθυνε ο καθηγητής Άγγελος Αντωνόπουλος, Γ΄ που διευθύνει ο καθηγητής Μάριος Σπηλιόπουλος, Δ´ που διευθύνει ο αναπληρωτής καθηγητής Γιάννης Κονταράτος, Ε΄ που διευθύνει ο καθηγητής Γιάννης Σκαλτσάς, ΣΤ΄ που διευθύνει ο καθηγητής Γεώργιος Καζάζης και Ζ´ που διεύθυνε ο καθηγητής Αριστοτέλης Τζάκος.
Στο πλαίσιο των εγκαινίων χαιρετισμό απηύθυναν ο Πρέσβης της Κυπριακής Δημοκρατίας, κ. Σταύρος Αυγουστίδης και η Πρύτανις της Ανωτάτης Σχολής Καλών Τεχνών, Δρ Ερατώ Χατζησάββα.
Στη συνέχεια η φιλόλογος, Ελένη Αντωνιάδου μίλησε τόσο για το πολυετές έργο του έγκριτου βιβλιογράφου και διαπρεπή μελετητή της Λογοτεχνίας όσο και για τη σημαντική ποιητική του διαδρομή η οποία αποτέλεσε πηγή έμπνευσης για τους νέους καλλιτέχνες που συμμετέχουν στην έκθεση.

Ακολούθησε αντιφώνηση από τον Δημήτρη Δασκαλόπουλο ο οποίος μεταξύ άλλων ευχαρίστησε κυρίως τους φοιτητές της Ανωτάτης Σχολής Καλών Τεχνών, για την εικαστική πνοή που έδωσαν στο ποιητικό του έργο.
Τον συντονισμό και οργάνωση της έκθεσης είχαν η Δήμητρα Χανιώτη και ο Βασίλης Παφίλης, ΙΓ´ Εργαστήριο ΑΣΚΤ.

Συμμετέχουν οι φοιτητές:

Χρίστος Αβραάμ Ακρίδης, Τζένη Αθανασιάδου, Δωροθέα Αμέντα, Μαγδαληνή Αρώνη, Σταυρούλα Γεωργίου, Λυδία Γιάννα, Εύα Ζαχαρίου, Ζακαρία Γκαντού, Στυλιανή Ζήνωνος, Μιχαέλα-Μαρία Καραθάνου-Νικολαΐδη, Αναστασία Κατωπόδη, Κωνσταντίνος Λαδάς, Έφη Λάσκαρη, Χριστίνα Μαυρή, Χρήστος Μερεντίτης, Χρύσα Μηλιώτου, Μιχάλης Μπάλλας, Άννα Μπολώση, Ρωμανός Νικοκάβουρας, Ελένη Νικολάου, Οξάνα Ξενή, Σάββας Παπαλού, Σοφία Σουλιώτη, Άννα Στρουμπάκου, Τάνια Τρεπεκλή, Μαρία Τρύφωνος, Ανδριάνα Φακίνου, Σπυριδούλα Φειδεροπούλου, Αιμιλία Φιλιππάκου, Χαράλαμπος Χωλόπουλος, Χρίστος Χρίστου, Denada Bullari, Valeriu Ionut, Rania Zeroual.
Διάρκεια έκθεσης: 6 - 29 Νοεμβρίου 2024

Ώρες λειτουργίας: Δευτέρα και Τετάρτη: 10:00 - 18:00 

                  
    Τρίτη, Πέμπτη και Παρασκευή: 10:00 - 15:00

